આપણે જાણીએ છીએ કે સોક્રેટિસની ફિલસૂફીથી પ્રભાવિત પણ સોક્રેટિસની સાધન શુદ્ધિને તુચ્છ લેખતો ક્રિશ્યસ સોક્રેટિસને મૃત્યુદંડની સજા થાય તેવું વર્તે છે. સાધન શુદ્ધિ ક્રિશ્યસ રાખતો નથી એ સાધ્ય શુદ્ધિને જ માને છે. અને આ સાધન અને સાધ્ય આ બન્ને જો શુદ્ધ ના હોય તો શું દશા થાય એનું અહીં સરસ ચિત્રણ આપ્યું છે અને ભયાનક છે. સોક્રેટિસને મૃત્યુદંડની સજા થાય છે ત્યારે સ્પાર્ટાના અધિપતિ એજીસને લઈને સોક્રેટિસને કારાગારમાંથી મુક્તિ અપાવવા ક્રિશ્યસ આવે છે અને પકડાય છે અને ત્યારે એ કહે છે આ દર્શકદાદાના શબ્દો છે, ‘મને એનું દુ:ખ છે કે મારા કૃત્યોને લીધે સોક્રેટિસને લોકમત સમજી નથી શક્યો.’ અને ઉમેરે છે, ‘હું ગુનેગાર છું, એનેટસ ગુનેગાર છે, પણ સોક્રેટિસ નિર્દોષ છે. એમને મૃત્યુદંડ આપી તમે હજાર વર્ષ સુધી માનવ ઇતિહાસના ગુનેગાર ઠરશો.’